આલોક નાથે પોતાની પ્રથમ હિન્દી સિરિયલ ‘હમ લોગ’માં અસિસ્ટન્ટ ડિરેક્ટર તરીકે કામ કરતી છોકરી સાથે ત્રણ વર્ષના અફેર પછી લવ-મૅરેજ કર્યા છે. તેનું નામ આશુ છે. તે મૂળ રાજપૂત છે અને આલોકજી પંજાબી હોવાને કારણે શરૂઆતમાં ફૅમિલીએ વિરોધ કર્યો હતો. જોકે પછી પરિવાર માની ગયો અને તેમણે લવ-વિથ-અરેન્જ્ડ મૅરેજ કર્યા છે. તેમની મોટી દીકરી ૨૫ વર્ષની છે જેનું નામ છે જુન્હાય. અને ૨૧ વર્ષનો શિવાંક નામનો દીકરો છે. અત્યારે તેઓ ‘તૂ મેરે અગલ બગલ હૈ’ નામના કૉમેડી શોમાં રમૂજી બાબુજીનો રોલ કરી રહ્યા છે. એ સિવાય પણ કેટલાક ઑફ-બીટ રોલમાં કામ કરવા માટેની તૈયારીઓ તેમણે કરી દીધી છે. આ સિવાય ઍક્ટિંગ ઉપરાંત આલોક નાથને કુકિંગનો પુષ્કળ શોખ છે. તેમના હાથનું ભીંડી, પનીર અને ગટ્ટાનું શાક અત્યંત ટેસ્ટી બને છે.